МИНИСТЕРСТВО НА

ВЪТРЕШНИТЕ РАБОТИ

София 1000, ул. „Шести септември“ № 29,

рег. № 8121р-20339
30.10.2026 г.
ОБЯВЛЕНИЕ
На основание чл. 10а, ал. 2 от Закона за държавния служител, чл. 14 от Наредбата за провеждане на конкурсите и подбора при мобилност на държавни служители (НПКПМДСл) и заповед № 8121К-15775/22.10.2026 г. обявявам конкурс за заемане на 1 (една) вакантна длъжност,
ГЛАВЕН ЕКСПЕРТ
в сектор „Планиране, снабдяване и логистика“ към отдел „Обществено хранене“ при 

дирекция „Управление на собствеността и социални дейности“ - МВР 
длъжностно ниво: 6, съгласно Класификатора на длъжностите в администрацията,
наименование на длъжностното ниво: експертно ниво 2
Длъжността е определена с висок корупционен риск, съгласно заповед № 8121К-14553/28.08.2026 г. на министъра на вътрешните работи.
І. Минимални и специфични изисквания за заемане на длъжността:
1. Минимална образователно - квалификационна степен - „бакалавър“ по смисъла на чл. 42, ал. 1, т. 2, от Закона за висшето образование;

2. Минимален професионален опит - 3 години и/или придобит минимален ранг III младши;

3. Области на висшето образование - Съгласно ПМС № 125/24.06.2002 г.;

4. Професионални направления - Съгласно ПМС № 125/24.06.2002 г.;

5. Да притежават или да получат разрешение за достъп до класифицирана информация съгласно Закона за защита на класифицираната информация до ниво на сигурност „Поверително”. 

6. Кандидатите да отговарят на изискванията по чл. 7 от Закона за държавния служител;
7. Валиден резултат от успешно издържан тест за почтеност.
Съгласно чл. 10д, ал. 4 от ЗДСл, актът за назначаване се издава в 14-дневен срок от по-късната от двете дати: на удостоверяване или получаване на валиден резултат от успешно издържан тест за почтеност и на получаване на разрешението за достъп.

Съгласно § 20 от Преходните и заключителни разпоредби към закона за изменение и допълнение на ЗДСл, не се провежда тест за почтеност до осигуряване на техническо обезпечаване за това, но не по-късно от 1 декември 2026 г.
ІІ. Описание на длъжността, съгласно длъжностната характеристика:
· планира, организира и отчита работата по направление на дейност планиране, снабдяване и логистика на обектите в отдел „Обществено хранене“ (ОХ);

· участва в разработването на месечния план график за организиране на снабдяването на обектите на отдел ОХ;

· анализира дейностите по снабдяване и логистика в отдел ОХ и дава предложения по оптимизация на цялостната организация на процеса по снабдяване;

· извършва пазарни проучвания с цел оптимизиране на асортимента на хранителни продукти;

· участва в изготвяне на процедури по ЗОП и коректировъчни планове в съответствие с нормативните разпоредби, заповеди и указания на МВР;
· поддържа контакт с фирмите доставчици на хранителни продукти;
· участва в извършването на инвентаризации и проверки съвместно с експерти от сектор „Управление на обектите“ към отдел ОХ;
-
изготвя документи, докладни и предложения, както и документация във връзка с поверените му задължения;
-
отговаря за поддръжката и експлоатацията на поверените му обекти и техника и технически осигурява дейността на сектор „Планиране, снабдяване и логистика“;
-
участва в комисии по извършване на брак и изпълнява функциите на инспектор по брака, като се ръководи от действащите нормативни документи;

-
оказва съдействие на служители в отдела във връзка с внедряването на софтуер за управление на продажбите, генериране на нови актуални кодове в обектите на отдел ОХ;
-
контролира спазването на Системата за управление на безопасността на храните в ЦХС, ЦСБ, ЦСВ.
1. ІІІ. Начин за провеждане на конкурса:

2. Решаване на тест за познания от професионалната област на длъжността и относно Министерството на вътрешните работи;

3. Интервю.

IV. Граници (от - до) на заплатите, определени за длъжностите за степен 1 - от 620,20 евро до 1207 евро, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:
1. Писмено заявление за участие в конкурса, съгласно Приложение № 3 към чл. 17, ал. 2 от НПКПМДСл - по образец.

2. Декларация по чл. 17, ал. 3, т. 1 от НПКПМДСл - по образец.

3. Копия на документи за придобита образователно-квалификационна степен, допълнителни квалификации и правоспособност, които се изискват за длъжността. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4. Копия на документи, удостоверяващи продължителността и областта на професионалния опит.
5. Копие на документ за придобит ранг, при наличие на такъв.
6. Копия на други документи, свързани с изискванията за заемане на длъжността.
Кандидатите следва да имат предвид обстоятелствата посочени в чл. 7, ал. 2 от ЗДСл.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
VІ. Място и срок за подаване на документите за участие:
Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: int.82@mvr.bg, като в този случай заявлението и декларацията следва да бъдат подписани от кандидата с електронен подпис. 

Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Княз Борис I“ № 124, дирекция „Управление на собствеността и социални дейности“ - МВР, всеки работен ден от 09:30 ч. до 11:30 ч. и от 15:00 ч. до 17:00 ч.

Телефони за справки и допълнителна информация: 02/982 2158 и 02/982 2197.
При подаване на документите по електронен път кандидатите следва да проверяват статуса на същите на горепосочения телефонен номер.

VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси“ - МВР - в интернет и интранет.
Копие от заповедта да се изпрати на дирекция „Човешки ресурси” - МВР и на дирекция „Управление на собствеността и социални дейности“ - МВР, за сведение и изпълнение.

МИНИСТЪР:

/   П   /
Иван Демерджиев

